Encomenzó a suya afición d'a luita libre en a bodega Mariano Murillo en a carrera d'a Concordia d'Exeya, quan uns amigos facioron un ring con quatre barrils unitos con sogas. En ixe lugar entrenó con Pablo El Chan, y fue un puesto a on surtioron atros luitadors como Antonio Morlans, Félix y Emilio Lambán. Dimpués d'aconseguir o campionato d'Aragón, fue a vivir a Barcelona a on estió 4 anyatas, dimpués recorrió o mundo encomenzando por Africa dica arribar a Sudamerica, a on en Mexico o 2 d'aviento de 1961 luitó contra Rene Guajardo conoixito como O Rei Moro ganando o combate y proclamato campión d'o mundo d'o peso meyo d'a National Wrestling Alliance (NWA). En o combate de revancha o 18 d'abril de 1962 Guajardo gana a Posa y principia un periodo de 10 anyatas como campión.